Կցանկանայի նշել, որ առանց «Լույսի» տրամադրած ֆինանսական աջակցության դժվար թե կարողանայի մագիստրոսական կրթությունս շարունակել Հարվարդում: Բացի լավագույն կրթությունն ստանալու հնարավորությունից, Հարվարդում ես առիթ ունեցա շփվելու նմանատիպ հետաքրքրություններ ունեցող բազմաթիվ հավակնոտ երիտասարդների հետ, որոնցից ոմանք ինձ ընկեր ու գործընկեր դարձան: Համախոհ մարդկանց հետ համագործակցությունը մեծացնում է ունեցած պլանների և ծրագրերի իրականացման և հաջողության հասնելու հավանականությունը: Հավակնոտ ծրագրեր հնարավոր է իրականացնել միայն խմբային ջանքերի ներդրման շնորհիվ: «Լույսն» ինձ տվեց նաև գաղափարակից ընկեր-գործընկերների շրջանակն ընդլայնելու բացառիկ հնարավորություն: